The Shirelles

The Shirelles ― американска женска група основана во 1957 година во Пасаик, Њу Џерси. Во групата членувале школските другарки Ширли Овенс (подоцна Ширли Алстон Ривс), Дорис Коли (подоцна Дорис Кенер-Џексон), Ади „Мики“ Харис (подоцна Ади Харис Мекфејден) и Беверли Ли.

Групата е основана во 1957 година со цел да учествува на натпревар за таленти во средното училиште. Набрзо потпишале договор со Флоренс Гринберг од Tiara Records. Нивната прва песна, „I Met Him on a Sunday“, била издадена од Тиара и лиценцирана од Decca Records во 1958 година. По краткиот и неуспешен период со Decca, ѝ се приклучиле на Гринберг во нејзината новооснована компанија, Scepter Records. Таму соработувале со Лутер Диксон, а групата се популаризирала со песната „Tonight's the Night“. За време на соработка со Диксон и промоцијата на групата од страна на Scepter, Shirelles седум пати се пласирале на топ 20 листата. Го напуштиле Scepter во 1966 година. По ова, не можеле да ја задржат стекнатата популарност.

Музиката на The Shirelles се опишува како „мелодија на наивни ученички“ што е во спротивност на сексуалната тематика во многу нивни песни. Нивна заслуга е започнувањето на жанрот женска група. Нивната музика била прифатена од белата и од црната публика во САД, пред тоа да им успее на изведувачите од Motown, и тоа се смета како почетен успех на Движењето за граѓански права. Добиле многу почести и признанија, меѓу кои е и Пионер наградата од Фондацијата за ритам и блуз, во 1996 година биле примени во Куќата на славните од рокенролот, а Ролинг Стоун во 2004 година ги вброил меѓу 100-те најголеми уметници на сите времиња. Rolling Stone на својата листа на најдобри песни на сите времиња избрал две песни од The Shirelles, „Will You Love Me Tomorrow“ и „Tonight's the Night“. Во 2022 година, Конгресната библиотека одлучила нивниот дебитантски албум Tonight's the Night да биде зачувуван во Националниот регистар на снимки поради „културно, историски или естетско значење“.
Дискографија
Студиски албуми
ГодинаАлбумBillboard 200Издавач 1960 Tonight's the Night – Scepter Records The Shirelles Sing to Trumpets and Strings – 1962 The Shirelles and King Curtis Give a Twist Party – Baby It's You  1963 Foolish Little Girl 133 1965 Hear and Now – Pricewise Records Swing the Most – 1967 Spontaneous Combustion – Scepter Records 1971 Happy and in Love – RCA Records 1972 The Shirelles – 1973 Eternally, Soul – Scepter Records

 Наводи 

 Надворешни врски 

 Shirelles во Doo Wop Heaven
 Официјална веб-страница на Beverly Lee's The Shirelles


Категорија:Афроамерикански женски музички групи
Категорија:Американски ритам и блуз музички групи
Категорија:Музички групи распаднати во 1982
Категорија:Музички групи основани во 1957
Категорија:Музички групи основани во 1957 година